จังหวัดตราด

ตราด เป็นจังหวัดชายฝั่งทะเลทางภาคตะวันออกของประเทศไทย มีเนื้อที่ 2,819 ตารางกิโลเมตร ตราดนับเป็นเมืองศูนย์กลางการค้าแห่งหนึ่งในภาคตะวันออกในช่วงปลายอยุธยา สินค้าที่ส่งออกขายยังแดนไกล โดยเฉพาะของป่า เช่น เขากวาง หนังสัตว์ ไม้หอม และเครื่องเทศต่าง ๆ ล้วนมาจากเขตป่าเขาชายฝั่งทะเลตะวันออก แถบระยอง จันทบุรี ตราด โดยลำเลียงสินค้าผ่านมาตามแม่น้ำเขาสมิง ออกสู่ปากอ่าวตราด นอกจากนี้จังหวัดตราดยังเป็นจังหวัดเดียวที่มีอาณาเขตติดต่อกับจังหวัดหนึ่งเดียวในประเทศไทย

 ที่มาของชื่อ 
ในเอกสารประวัติศาสตร์สะกดแตกต่างกัน 3 แบบ คือ "ตราษ" "ตราด" และ "กราด" คำว่า "ตราษ" เป็นคำที่เก่าที่สุดเท่าที่ตรวจสอบได้จากเอกสารประวัติศาสตร์ ปรากฏในจดหมายเหตุรัชกาลที่ 3 จ.ศ. 1206 (พ.ศ. 2387) หนังสือไปเมืองตราษว่าด้วย เกลือไม่ส่งไปเมืองพนมเปน และจดหมายเหตุรัชกาลที่ 3 จ.ศ. 1207 (พ.ศ. 2388) ใบบอกเรื่อง สืบราชการลับเมืองเขมรกลุ่มหนังสือตัวเขียนและจารึก สำนักหอสมุดแห่งชาติ, จดหมายเหตุ ร.3, ใบบอกเรื่อง สืบราชการลับเมืองเขมร, เลขที่ 34 (สมุดไทย).

ในสมัยรัชกาลที่ 4 พบคำว่า "ตราษ" และ "ตราด" ดังปรากฏในราชกิจจานุเบกษาตีพิมพ์เมื่อ พ.ศ. 2401–2402 ต่อมาสมัยรัชกาลที่ 5 พบว่าเมืองตราดสะกดว่า "ตราด" ส่วนคำว่า "กราด" พบในหนังสือ ทำเนียบหัวเมือง ตอนที่ 1–3 ร.ศ. 119 คำว่า "ตราด" หรือ "ตราษ" นี้อาจจะมีชื่อเรียกเพี้ยนมาจากภาษาเขมรเรียก  ตฺราจ หมายถึง ยางกราด เป็นไม้พื้นเมืองในแถบนี้

 สัญลักษณ์ประจำจังหวัด 
 คำขวัญประจำจังหวัด : เมืองเกาะครึ่งร้อย พลอยแดงค่าล้ำ ระกำแสนหวาน หลังอานหมาดี ยุทธนาวีเกาะช้าง สุดทางบูรพา
 ตราประจำจังหวัด : รูปเรือใบแล่นในทะเลกับโป๊ะของชาวประมง เบื้องหลังเป็นเกาะช้าง หมายถึง จังหวัดตราดมีเกาะเป็นจำนวนมาก และเกาะที่ใหญ่ที่สุดเป็นที่รู้จักของคนทั่วไปคือเกาะช้าง การที่มีพื้นที่ติดกับทะเล ราษฎรจึงยึดถือการประมงเป็นอาชีพหลักมาแต่โบราณ (เดิมจังหวัดตราดใช้ตราประจำจังหวัดเป็นรูปเรือรบหลวงตราด)
 ต้นไม้ประจำจังหวัด : หูกวาง ()
 ดอกไม้ประจำจังหวัด : ดอกกฤษณาชนิด ()
 สัตว์น้ำประจำจังหวัด : ปลากะรังจุดฟ้าจุดเล็กหรือปลาย่ำสวาท ()

 ภูมิศาสตร์ 
 อาณาเขตติดต่อ 
 ทิศเหนือ ติดต่อกับอำเภอสำลูต จังหวัดพระตะบอง ประเทศกัมพูชา และอำเภอโป่งน้ำร้อน จังหวัดจันทบุรี
 ทิศตะวันออก ติดต่อกับอำเภอมณฑลเสมา จังหวัดเกาะกง และอำเภอเวียลแวง จังหวัดโพธิสัตว์ ประเทศกัมพูชา
 ทิศใต้ ติดต่อกับชายฝั่งทะเลทางอ่าวไทย
 ทิศตะวันตก ติดต่อกับอำเภอขลุง จังหวัดจันทบุรี

 อุทยานแห่งชาติ 
 อุทยานแห่งชาติหมู่เกาะช้าง ตั้งอยู่ในอำเภอเกาะช้างและบางส่วนของอำเภอเกาะกูด
 อุทยานแห่งชาติน้ำตกคลองแก้ว ตั้งอยู่ในอำเภอบ่อไร่

 ประวัติศาสตร์ 
 กรุงศรีอยุธยา 
ไม่มีหลักฐานปรากฏแน่ชัดว่า เมืองตราดมีประวัติศาสตร์ความเป็นมาอย่างไร แต่เท่าที่ค้นพบในสมัยกรุงศรีอยุธยา สมเด็จพระบรมไตรโลกนาถ (พ.ศ. 1991–2031) ได้ทรงพระกรุณาโปรดเกล้าฯ ให้มีการปรับปรุงเป็นบ้านเมืองครั้งใหญ่ขึ้น โดยจัดแบ่งการบริหารราชการแผ่นดินออกเป็น 2 ส่วน คือ ส่วนกลางและส่วนภูมิภาค ส่วนกลางประกอบไปด้วย ฝ่ายทหาร และพลเรือน ส่วนภูมิภาคแบ่งเมืองต่าง ๆ ออกเป็นหัวเมืองเอก หัวเมืองโท หัวเมืองตรี และหัวเมืองจัตวา ตามลำดับ อย่างไรก็ตามในสมัยสมเด็จพระบรมไตรโลกนาถ ก็ไม่ปรากฏชื่อของเมืองตราดแต่อย่างใดเพียงแต่บอกว่า "หัวเมืองชายทะเลหรือบรรดาหัวเมืองชายทะเล" เท่านั้น 

ต่อมาในสมัยสมเด็จพระนเรศวรมหาราช ได้ปรากฏว่า บรรดาหัวเมืองชายทะเลแถบตะวันออกนั้นเรียกแต่เพียงว่า "บ้านบางพระ" ในตอนปลายของกรุงศรีอยุธยา ได้ปรากฏหลักฐานในพระราชพงศาวดารว่าบรรดาเสนาบดีจัตุสดมภ์ทั้งหลาย ได้พากันแบ่งหัวเมืองต่าง ๆ ให้ไปขึ้นกับสมุหนายก สมุหพระกลาโหมและโกษาธิบดี ทำการติดต่อค้าขายกับชาวต่างประเทศทางทะเล เมืองตราดเป็นเมืองสำคัญซึ่งขึ้นอยู่กับฝ่ายการคลังของประเทศมาตั้งแต่สมัยสมเด็จพระเจ้าปราสาททองแล้ว

 กรุงธนบุรี 
จนกระทั่งก่อนจะเสียกรุงศรีอยุธยาในปี พ.ศ. 2310 พระเจ้าตากสินได้รวบรวมกำลังทหารจำนวนหนึ่ง ตีฝ่าวงล้อมของพม่าหนีออกจากกรุงศรีอยุธยา เดินทางไปรวมตัวกันทางทิศตะวันออก โดยยกทัพไปถึงเมืองตราดซึ่งปรากฏในพงศาวดารว่า " ...หลังจากพระเจ้าตากสินตีเมืองจันทบุรีได้แล้ว เมื่อวันอาทิตย์เดือน 7 ปีกุน พ.ศ. 2310 ก็ได้เกลี้ยกล่อมผู้คนให้กลับคืนมายังภูมิลำเนาเดิม... "ครั้นเห็นว่าเมืองจันทบุรีเรียบร้อยอย่างเดิมแล้ว จึงยกกองทัพเรือไปยังเมืองตราด พวกกรมการและราษฎรก็พากันเกรงกลัวยอมอ่อนน้อมโดยดีทั่วทั้งเมือง และขณะนั้นมีสำเภาจีนมาทอดอยู่ที่ปากน้ำเมืองตราดหลายลำ พระเจ้าตากให้ไปเรียกนายเรือมาเฝ้าพวกจีนขัดขืน แล้วกลับยิงเอาข้าหลวง พระเจ้าตากทรงทราบก็ลงเรือที่นั่งคุม เรือรบลงไปล้อมสำเภาไว้แล้ว บอกให้พวกจีนอ่อนน้อมโดยดีพวกจีนก็หาฟังไม่กลับเอาปืนใหญ่น้อยระดมยิงรบกันอยู่ครึ่งวัน พระเจ้าตากก็ตีได้เรือสำเภาจีนทั้งหมด ได้ทรัพย์สิ่งของเป็นกำลังการทัพเป็นอันมาก พระเจ้าตากจัดการเมืองตราดเรียบร้อยแล้ว ก็กลับขึ้นมาตั้งอยู่ ณ เมืองจันทบุรี"

 กรุงรัตนโกสินทร์ 
เมื่อปี พ.ศ. 2446 ในรัชสมัยพระบาทสมเด็จพระจุลจอมเกล้าเจ้าอยู่หัว ประเทศไทยได้เสียดินแดนให้แก่ประเทศฝรั่งเศส เนื่องมาจากการตกลงทำสนธิสัญญากับฝรั่งเศสเมื่อวันที่ 13 กุมภาพันธ์ พ.ศ. 2446 (ร.ศ. 122) ซึ่งทำให้ไทยจำต้องยกดินแดนจังหวัดตราด และเกาะต่าง ๆ ตั้งแต่อำเภอแหลมสิงห์ จังหวัดจันทบุรีไปจนถึงเกาะกูด และจังหวัดปัจจันตคิรีเขตร หรือเกาะกงให้แก่ฝรั่งเศสเพื่อแลกเปลี่ยนให้ฝรั่งเศสถอนกองทหารไปจากจันทบุรี โดยสัญญาฉบับนี้ได้ให้สัตยาบันต่อกันและมีผลทำให้กองทหารฝรั่งเศสถอนออกไปจากเมืองจันทบุรีตามสัญญา เมื่อ 12 มกราคม พ.ศ. 2447เว็บไซด์จังหวัดตราด, ประวัติความเป็นมา, (5เมษายน 2557) http://www.trat.go.th/data_gen/history.html 

รัฐบาลไทยได้รับมอบจังหวัดตราดคืนจากรัฐบาลฝรั่งเศสกลับมาเป็นพระราชอาณาเขตตามเดิมใน พ.ศ. 2450 (ร.ศ. 126) ตามสัญญาแบ่งปันดินแดนกันขึ้นใหม่ตามสนธิสัญญาสยาม–ฝรั่งเศส ร.ศ. 125 ทั้งนี้ยังได้เกาะทั้งหลายภายใต้แหลมสิงลงไปจนถึงเกาะกูดให้แก่รัฐบาลสยาม

 การเมืองการปกครอง 
 รายชื่อผู้ว่าราชการจังหวัดตราด 
 ทำเนียบผู้ว่าราชการจังหวัดตราดพระนาม/ชื่อเข้ารับตำแหน่งสิ้นสุดการดำรงตำแหน่ง 1. พระยาวิเศษสิงหนาท (ปิ๋ว บุนนาค) 7 กรกฎาคม พ.ศ. 2450 6 เมษายน พ.ศ. 2452 2. พระยาสุนทราธรธุรกิจ (หมี ณ ถลาง) 7 เมษายน พ.ศ. 2452 30 มกราคม พ.ศ. 2456 3. พระตราษบุรีศรีสมุทรเขตต์ (ธน ณ สงขลา) 6 กุมภาพันธ์ พ.ศ. 2456 26 สิงหาคม พ.ศ. 2464 4. พระยาประเสริฐสุนทราศรัย (กระจ่าง สิงหเสนี) 26 สิงหาคม พ.ศ. 2464 17 กันยายน พ.ศ. 2467 5. พระชุมพรบุรีศรีสมุทรเขตต์ (สวาสดิ์ ภัทรนาวิก) 18 พฤศจิกายน พ.ศ. 2467 15 พฤศจิกายน พ.ศ. 2470 6. พระตราษบุรีศรีสมุทรเขตต์ (จำรัส เศรษฐีธร) 16 พฤศจิกายน พ.ศ. 2470 15 พฤศจิกายน พ.ศ. 2474 7. พระบริหารเทพธานี (เฉลิม กาญจนาคม) 20 มีนาคม พ.ศ. 2474 18 มกราคม พ.ศ. 2475 8. พระวุฒิภาคภักดี (หอมจันทร์ สรวงสมบูรณ์) 18 มกราคม พ.ศ. 2475 23 กุมภาพันธ์ พ.ศ. 2476 9. นาวาโท พระประยุทธชลธี (แป๊ะ วีราสา) 22 มีนาคม พ.ศ. 2476 16 พฤษภาคม พ.ศ. 2480 10. พระศรีพิชัยบริบาล (สวัสดิ์ ปัทมดิลก) 18 พฤษภาคม พ.ศ. 2480 18 เมษายน พ.ศ. 2482 11. ขุนภูมิประศาสน์ (เชื้อ สิริยานนท์) 19 เมษายน พ.ศ. 2482 1 พฤษภาคม พ.ศ. 2484 12. หลวงนรนิติผดุงการ (พัฒน์ ตยังคสุนทร) 1 พฤษภาคม พ.ศ. 2484 1 มกราคม พ.ศ. 2486 13. ร้อยเอก สุรจิตต์ อินทรกำแหง 1 มกราคม พ.ศ. 2486 7 มกราคม พ.ศ. 2486 14. ขุนปัญจพรรค์พิบูล (พิบูล ปัญจพรรค์) 7 มกราคม พ.ศ. 2486 18 มกราคม พ.ศ. 2490 15. ขุนสนิทประชาราษฎร์ (สนิท จันทรศัพท์) 18 มกราคม พ.ศ. 2490 1 ตุลาคม พ.ศ. 2491 16. นายบรรณการ สร้อยทอง 1 ตุลาคม พ.ศ. 2491 6 พฤษภาคม พ.ศ. 2492 17. นายอารี บุปผเวส 6 พฤษภาคม พ.ศ. 2492 11 พฤศจิกายน พ.ศ. 2492 18. นายประกอบ ทรัพย์มณี 11 พฤศจิกายน พ.ศ. 2492 6 กันยายน พ.ศ. 2494 19. พันตำรวจโท นายราชภักดี (ผดุง ไล่สัตรูไกล) 6 กันยายน พ.ศ. 2494 12 เมษายน พ.ศ. 2497 20. นายสุทิน วิวัฒนะ 12 เมษายน พ.ศ. 2497 27 เมษายน พ.ศ. 2498 21. นายประพันธ์ ณ พัทลุง 27 เมษายน พ.ศ. 2498 20 พฤษภาคม พ.ศ. 2501 22. นายจรัส เทศวิศาล 22 พฤษภาคม พ.ศ. 2501 2 ตุลาคม พ.ศ. 2511 23. นายอเนก แก้วลาย 2 ตุลาคม พ.ศ. 2511 15 เมษายน พ.ศ. 2513 24. นายวิจิตร แจ่มใส 15 เมษายน พ.ศ. 2513 1 ตุลาคม พ.ศ. 2514 25. นายกนกศักดิ์ วรรณกนก 1 ตุลาคม พ.ศ. 2514 30 กันยายน พ.ศ. 2516 26. นายพฤทธิพงศ์ ชัยะโสตถิ 1 ตุลาคม พ.ศ. 2516 30 กันยายน พ.ศ. 2518 27. นายพิสนธ์ สุนทรธรรม 1 ตุลาคม พ.ศ. 2518 30 กันยายน พ.ศ. 2521 28. นายปัญญา ฤกษ์อุไร 1 ตุลาคม พ.ศ. 2521 11 มิถุนายน พ.ศ. 2522 29. นายประกิต อุตตะโมต 14 มิถุนายน พ.ศ. 2522 30 กันยายน พ.ศ. 2522 30. นายสุนทร บำรุงพงศ์ 1 ตุลาคม พ.ศ. 2522 30 กันยายน พ.ศ. 2523 31. นายสมพงศ์ พันธ์สุวรรณ 1 ตุลาคม พ.ศ. 2523 30 กันยายน พ.ศ. 2527 32. นายทองดำ บานชื่น 1 ตุลาคม พ.ศ. 2527 13 กุมภาพันธ์ พ.ศ. 2531 33. ร้อยตรี ปรีดี ตันติพงศ์ 15 กุมภาพันธ์ พ.ศ. 2531 30 กันยายน พ.ศ. 2533 34. นายอมร อนันตชัย 1 ตุลาคม พ.ศ. 2533 30 กันยายน พ.ศ. 2536 35. นายไพโรจน์ ปรียารัตน์ 5 ตุลาคม พ.ศ. 2536 30 กันยายน พ.ศ. 2538 36. นายผไท วิจารณ์ปรีชา 1 ตุลาคม พ.ศ. 2538 30 กันยายน พ.ศ. 2541 37. นายสุรอรรถ ทองนิรมล 1 ตุลาคม พ.ศ. 2541 30 กันยายน พ.ศ. 2542 38. นายสงคราม กอสุทธิธีรกุล 1 ตุลาคม พ.ศ. 2542 29 ธันวาคม พ.ศ. 2544 39. นายสมบูรณ์ งามลักษณ์ 1 กุมภาพันธ์ พ.ศ. 2545 30 กันยายน พ.ศ. 2547 40. นายบุญช่วย เกิดสุคนธ์ 1 ตุลาคม พ.ศ. 2547 30 กันยายน พ.ศ. 2550 41. นายแก่นเพชร ช่วงรังษี 1 ตุลาคม พ.ศ. 2550 30 กันยายน พ.ศ. 2553 42. นางสาวเบญจวรรณ อ่านเปรื่อง 1 ตุลาคม พ.ศ. 2553 30 กันยายน พ.ศ. 2557 43. นายณรงค์ ธีรจันทรางกูร 3 พฤศจิกายน พ.ศ. 2557 30 กันยายน พ.ศ. 2558 44. นายชาญนะ เอี่ยมแสง 1 ตุลาคม พ.ศ. 2558 30 กันยายน พ.ศ. 2560 45. นายประเสริฐ ลือชาธนานนท์ 1 ตุลาคม พ.ศ. 2560 30 กันยายน พ.ศ. 2562 46. ว่าที่ร้อยตรี พิเชียน ลิมป์หวังอยู่ 1 ตุลาคม พ.ศ. 2562 30 กันยายน พ.ศ. 2563 47. นายภิญโญ ประกอบผล 1 ตุลาคม พ.ศ. 2563 30 กันยายน พ.ศ. 2564 48. นายชำนาญวิทย์ เตรัตน์ 1 ตุลาคม พ.ศ. 2564 30 กันยายน พ.ศ. 2566 49. นายณัฐพงษ์ สงวนจิตร 17 ธันวาคม พ.ศ. 2566 11 พฤศจิกายน พ.ศ. 2568 50. นายพิริยะ ฉันทดิลก 12 พฤศจิกายน พ.ศ. 2568 ปัจจุบัน

 หน่วยการปกครอง 
 การปกครองส่วนภูมิภาค 
alt=จวนเรซิดังกัมปอต|thumb|จวนเรซิดังกัมปอต เทศบาลเมืองตราด
การปกครองแบ่งออกเป็น 7 อำเภอ 38 ตำบล 261 หมู่บ้าน
 อำเภอเมืองตราด
 อำเภอคลองใหญ่
 อำเภอเขาสมิง
 อำเภอบ่อไร่
 อำเภอแหลมงอบ
 อำเภอเกาะกูด
 อำเภอเกาะช้าง  120px|แผนที่

 การปกครองส่วนท้องถิ่น 
จังหวัดตราดมีองค์กรปกครองส่วนท้องถิ่นทั้งหมด 44 แห่ง ประกอบด้วย องค์การบริหารส่วนจังหวัด 1 แห่ง คือ องค์การบริหารส่วนจังหวัดตราด มีเทศบาล 15 แห่ง เป็นเทศบาลเมือง 1 แห่ง และเทศบาลตำบล 14 แห่ง ที่เหลือเป็นองค์การบริหารส่วนตำบลจำนวน 28 แห่ง โดยเทศบาลทั้งหมดแบ่งตามอำเภอในจังหวัดตราด มีดังนี้

{|class="wikitable" style="line-height:137%"
|+ข้อมูลเทศบาลในจังหวัดตราด
|-
! rowspan=2 | ลำดับ !! rowspan=2|ชื่อเทศบาล !! rowspan="2" |อำเภอ !! colspan=3 |ครอบคลุมตำบล !! rowspan=2|ประชากร (คน)   (ณ สิ้นปี 2567) สำนักบริหารการทะเบียน. กรมการปกครอง. กระทรวงมหาดไทย. "โครงสร้างข้อมูลสถิติจำนวนประชากร พ.ศ. 2567." [ออนไลน์]. เข้าถึงได้จาก:  2568. สืบค้น 23 มกราคม 2568.
|-align="center" 
! width="9%"|ทั้งตำบล !! width="9%"|บางส่วน !! width="9%"|รวม

|-align="center" 
! colspan="7" | เทศบาลเมือง

|-align="center" 
| 1 ||  เทศบาลเมืองตราด|| เมืองตราด || บางพระ || วังกระแจะ || 2 || <div align="right">8,411

|-align="center" 
! colspan="7" | เทศบาลตำบล

|-align="center" 
| 1 ||  เทศบาลตำบลตะกาง|| เมืองตราด || ตะกาง || – || 1 || <div align="right">2,602

|-align="center" 
| 2 ||  เทศบาลตำบลชำราก|| เมืองตราด || ชำราก || – || 1 || <div align="right">2,669

|-align="center" 
| 3 ||  เทศบาลตำบลท่าพริกเนินทราย|| เมืองตราด || ท่าพริก || เนินทราย || 2 || <div align="right">6,552

|-align="center" 
| 4 ||  เทศบาลตำบลหนองเสม็ด|| เมืองตราด || หนองเสม็ด || – || 1 || <div align="right">8,823

|-align="center" 
| 5 ||  เทศบาลตำบลคลองใหญ่|| คลองใหญ่ || – || คลองใหญ่ || 1 || <div align="right">5,092

|-align="center" 
| 6 ||  เทศบาลตำบลหาดเล็ก|| คลองใหญ่ || หาดเล็ก || – || 1 || <div align="right">5,233

|-align="center" 
| 7 ||  เทศบาลตำบลเขาสมิง|| เขาสมิง || – || เขาสมิง ทุ่งนนทรี || 2 || <div align="right">1,517

|-align="center" 
| 8 ||  เทศบาลตำบลแสนตุ้ง|| เขาสมิง || – || แสนตุ้ง || 1 || <div align="right">3,105

|-align="center" 
| 9 ||  เทศบาลตำบลบ่อพลอย|| บ่อไร่ || – || บ่อพลอย || 1 || <div align="right">8,522

|-align="center" 
| 10 ||  เทศบาลตำบลหนองบอน|| บ่อไร่ || หนองบอน || – || 1 || <div align="right">7,223

|-align="center" 
| 11 ||  เทศบาลตำบลน้ำเชี่ยว|| แหลมงอบ || น้ำเชี่ยว || – || 1 || <div align="right">3,097

|-align="center" 
| 12 ||  เทศบาลตำบลแหลมงอบ|| แหลมงอบ || – || แหลมงอบ || 1 || <div align="right">1,683

|-align="center" 
| 13 ||  เทศบาลตำบลเกาะช้าง|| เกาะช้าง || เกาะช้าง || – || 1 || <div align="right">5,637

|-align="center" 
| 14 ||  เทศบาลตำบลเกาะช้างใต้|| เกาะช้าง || เกาะช้างใต้ || – || 1 || <div align="right">3,091

 การศึกษา 
 ขั้นพื้นฐาน 

 อุดมศึกษา 
 วิทยาลัยชุมชนตราด

 การขนส่ง 
 ทางอากาศ 
ท่าอากาศยานตราด ตั้งอยู่บริเวณ บ้านสลัก ระหว่างรอยต่ออำเภอเขาสมิงและอำเภอแหลมงอบ มีเที่ยวบินสายการบิน Bangkok Airways เส้นทาง กรุงเทพ-ตราด ทุกวัน วันละ 3 เที่ยวบิน และเส้นทาง ตราด-สมุย สัปดาห์ละ 3 วัน

สนามบินเกาะไม้ซี้ อยู่ห่างจากเกาะกูดเล็กน้อย สนามบินดังกล่าวมีความยาวทางวิ่ง 800 เมตร ก่อสร้างเมื่อปี พ.ศ. 2551

 ระยะทางจากตัวจังหวัดไปอำเภอต่าง ๆ 
 อำเภอเขาสมิง 17 กิโลเมตร
 อำเภอแหลมงอบ 18 กิโลเมตร
 อำเภอเกาะช้าง 35 กิโลเมตร
 อำเภอบ่อไร่ 49 กิโลเมตร
 อำเภอเกาะกูด 65 กิโลเมตร
 อำเภอคลองใหญ่ 76 กิโลเมตร

 สถานที่ท่องเที่ยว 
 ชุมชนหมู่บ้านชาวประมงคลองมะขาม บ้านคลองสน ตำบลหาดเล็ก อำเภอคลองใหญ่
 หาดบานชื่น อำเภอคลองใหญ่
 ตลาดชายแดนไทย-กัมพูชา บ้านหาดเล็ก อำเภอคลองใหญ่
 พิพิธภัณฑ์ยุทธนาวี เกาะช้าง

 บุคคลที่มีชื่อเสียง 
 สมเด็จพระวันรัต (จุนท์ พฺรหฺมคุตฺโต) สมเด็จพระราชาคณะ เจ้าคณะใหญ่ธรรมยุต กรรมการมหาเถรสมาคม เจ้าอาวาสวัดบวรนิเวศวิหารราชวรวิหาร รักษาการเจ้าอาวาสวัดมกุฏกษัตริยารามราชวรวิหาร รักษาการเจ้าอาวาสวัดตรีทศเทพวรวิหาร
 พระวิมลเมธาจารย์ (เจ้ง จนฺทสาโร)  อดีตเจ้าอาวาสวัดไผ่ล้อม และ อดีตเจ้าคณะจังหวัดตราด
 พระครูสังฆกิจบูรพา (หลวงปู่บัว ถามโก) เจ้าอาวาสวัดศรีบุรพาราม
 พระวิมลเมธาจารย์ (สุพจน์ ฐิตพฺพโต)   เจ้าอาวาสวัดห้วงพัฒนา และเจ้าคณะจังหวัดตราด(ธ)
 ท่านก๋งเตื่อง เตชปฺญโญ  พระสงฆ์ชาวไทยเกาะกงที่จำพรรษาอยู่ วัดคลองจาก
 เจ้าจอมมารดาจันทร์ พระสนมเอกในรัชกาลที่ ๔ ธิดาของพระยาพิพิธสมบัติ (ทองสุก สุขสถิตย์) ผู้สำเร็จราชการเมืองตราด และเป็นพระชนนีในพระเจ้าบรมวงศ์เธอชั้น๔ พระองค์เจ้าทักษิณชา นราธิราชบุตรี พระเจ้าบรมวงศ์เธอชั้น๔ พระองค์เจ้ามัณยาภาธร พระเจ้าบรมวงศ์เธอชั้น๔ กรมหลวงอดิศรอุดมเดช ต้นราชสกุลศุขสวัสดิ และพระเจ้าบรมวงศ์เธอชั้น๔ กรมหมื่นทิวากรวงศ์ประวัติ ต้นราชสกุลเกษมศรี
 ฉลาด วรฉัตร อดีตสมาชิกสภาผู้แทนราษฎรจังหวัดตราด
 แท่งทอง เกียรติทวีสุข  นักมวยสากลชาวไทย
 ธนิต ไตรวุฒิ อดีตสมาชิกสภาผู้แทนราษฎรจังหวัดตราด 3 สมัย
 ธีระ สลักเพชร อดีตรัฐมนตรีว่าการกระทรวงวัฒนธรรม
 นิติภูมิ นวรัตน์ หัวหน้าพรรคสุวรรณภูมิ
 บุญส่ง ไข่เกษ อดีตสมาชิกสภาผู้แทนราษฎรจังหวัดตราด สังกัดพรรคประชาธิปัตย์
 ประเวศน์ ปฐวิกรณ์ยิม นักมวยสากลชาวไทย
 พระพิจารณ์พลกิจ (ยู่เซ็ก ดุละลัมพะ) อดีตอธิบดีกรมตำรวจ
 ทิพย์ ธัมมสิริ นักแสดง, นักร้อง
 รัฐภูมิ อยู่พร้อม นักกีฬา
 สุธี สุขสมกิจ นักฟุตบอลทีมชาติไทย
 อัมพร จินตกานนท์ นักการเมืองไทย
 วรเกียรติ นิ่มมาก ผู้ประกาศข่าวและพิธีกรช่อง9
พล.ต.ต.สุรศักดิ์ รมยานนท์ อดีตผู้บังคับการตำรวจภูธรจังหวัดพัทลุง
 ศุภพงษ์ อุดมแก้วกาญจนา นักแสดง
 จุฑารัตน์ อนุศิลป์ นักแสดง,นางแบบ
 สุทธิพงษ์ จุลเจริญ อดีตปลัดกระทรวงมหาดไทย

 อ้างอิง 

 ดูเพิ่ม 
 รายชื่อเกาะในจังหวัดตราด
 รายชื่อโรงเรียนในจังหวัดตราด
 รายชื่อวัดในจังหวัดตราด
 รายชื่อห้างสรรพสินค้าในจังหวัดตราด

 แหล่งข้อมูลอื่น 
 เว็บไซต์อย่างเป็นทางการของจังหวัด 


หมวดหมู่:จังหวัดริมฝั่งอ่าวไทย